《再赠三首用前韵 其一》
明代·李东阳

吾爱李太白，金銮供奉回。钓船坐明月，宫锦赐新裁。

骑鲸忽不坐，怀抱向谁开。举杯问青天，恐被浮云猜。

明月千载恨，谪仙千古才。古风坐扫地，此事亦堪哀。

我非能诗者，君意莫徘徊。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。